open-index/open-wikipedia-markdown huggingface dataset:
Εφαρμοσμένη μηχανική

Η **εφαρμοσμένη μηχανική** είναι κλάδος της φυσικής και αποτελεί επέκταση, ανάπτυξη και εξειδίκευση της μηχανικής. Δηλαδή, ενώ η μηχανική διατυπώνει, μελετά, διερευνά (πειραματικά και θεωρητικά) τους θεμελιώδεις νόμους που περιγράφουν τη συμπεριφορά των φυσικών σωμάτων (π.χ. διατήρηση μάζας, διατήρηση ενέργειας, διατήρηση ορμής κ.ο.κ.) η εφαρμοσμένη μηχανική ασχολείται με την εφαρμογή αυτών των νόμων για τη λεπτομερή επίλυση μηχανικών συστημάτων.

Η εφαρμοσμένη μηχανική μελετά την συμπεριφορά των στερεών και ρευστών υπό την επίδραση εξωτερικών δράσεων (δυνάμεων, ροπών κ.ο.κ.). Στα υπό εξέταση *μηχανικά συστήματα* μπορεί να περιλαμβάνονται για παράδειγμα η ροή ενός υγρού, η ελαστική παραμόρφωση ή/και θραύση ενός στερεού, η κίνηση του ήχου (δηλ. των ηχητικών κυμάτων) στην ατμόσφαιρα και η δόνηση μιας χορδής. Χαρακτηριστικά της πρακτικής της εφαρμοσμένης μηχανικής περιλαμβάνουν τη διατύπωση εννοιών και θεωριών, την ερμηνεία φαινομένων, καθώς επίσης και την ανάπτυξη πειραματικών και υπολογιστικών εργαλείων.

## Σχέση με άλλους κλάδους
Ως κλάδος μακροχρόνιας και ενδιαφέρουσας ιστορίας, η εφαρμοσμένη μηχανική έχει αλληλεπιδράσει με πολλούς άλλους κλάδους. Στην περιγραφή αυτών των αλληλεπιδράσεων, συνήθως αναφέρονται τα ακόλουθα:

Ως **επιστημονικός κλάδος**, η εφαρμοσμένη μηχανική αντλεί πολλές από τις αρχές και τις μεθόδους της από τις φυσικές επιστήμες (π.χ. από την κλασική μηχανική), από τα μαθηματικά και όλο και περισσότερο από την πληροφορική. Υπό αυτήν τη μορφή, η εφαρμοσμένη μηχανική μοιράζεται παρόμοιες ιδιότητες και προοπτικές με την εφαρμοσμένη φυσική και τα εφαρμοσμένα μαθηματικά.

Ως **εναρκτήριος επιστήμη**, η εφαρμοσμένη μηχανική έχει λάβει ώθηση από τη μελέτη φυσικών φαινομένων όπως οι τροχιές των πλανητών, η κυκλοφορία του αίματος, η μετανάστευση των ζώων, ο σχηματισμός των βουνών και η διάδοση των σεισμικών κυμάτων. Τέτοιες μελέτες έχουν οδηγήσει σε επιστήμες όπως την ουράνια μηχανική, τη βιομηχανική και την γεωμηχανική.

Ως **πρακτικός τομέας**, η εφαρμοσμένη μηχανική έχει προωθηθεί επίσης με τη συμμετοχή της σε σημαντικές εφευρέσεις καθ όλη την ιστορία, όπως κτήρια, σκάφη, αυτοκίνητα, σιδηροδρόμους, διυλιστήρια, μηχανές, αεροπλάνα, πυρηνικούς αντιδραστήρες, σύνθετα υλικά, υπολογιστές και ιατρικά μοσχεύματα. Σε τέτοιες περιπτώσεις ο τομέας είναι επίσης γνωστός ως *εφαρμοσμένη τεχνική μηχανική*, όχι σπάνια επικαλυπτόμενη με τις επιστήμες του πολιτικού μηχανικού, του μηχανολόγου μηχανικού, του χημικού μηχανικού, του ηλεκτρολόγου μηχανικού κλπ.

## Σημαντικά θέματα στην εφαρμοσμένη μηχανική
* Αναλυτική μηχανική
* Μηχανική ρευστών
* Μηχανική στερεών
* Πειραματική μηχανική
* Δυναμική (μηχανική)
* Μηχανική συνέχειας
* Θεωρία παραμορφώσεων, συνήθως στην ελαστική περιοχή
* Μηχανική θραύσεως
* Μηχανική κατασκευών


Εφαρμοσμενη μηχανικη
Μακροοικονομία

Με τον όρο **μακροοικονομία**, ή **μακροικονομική,** χαρακτηρίζεται ο κλάδος των οικονομικών που μελετά τα οικονομικά προβλήματα, τη δομή, τη συμπεριφορά και τη λήψη αποφάσεων της οικονομίας ως σύνολο. Η μακροοικονομία ασχολείται με ζητήματα όπως το ΑΕΠ, η ανεργία, η παραγωγή, το επίπεδο τιμών, η συνολική επένδυση, η οικονομική ανάπτυξη, το διεθνές εμπόριο κ.α.

Η μακροοικονομία, μαζί με την μικροοικονομία, αποτελούν τους δύο βασικούς κλάδους της οικονομικής επιστήμης.

## Ιστορία της μακροοικονομίας
Οι αρχές της μακροοικονομικής μπορούν να αναζητηθούν στους Σμιθ, Ρικάρντο και Μάλθους.

Η μοντέρνα διάκριση σε μακροοικονομία και μικροοικονομία θεωρείται πως ξεκίνησε λίγο πριν από τον Δεύτερο Παγκόσμιο Πόλεμο με το έργο του Τζων Μέυναρντ Κέινς *Η Γενική Θεωρία της απασχόλησης, του τόκου και του χρήματος* (The General Theory of Employment, Interest and Money) το 1936. Για την ερμηνεία της Παγκόσμιας οικονομικής ύφεσης του 1929, ο Κέυνς, σε αντιδιαστολή με την κλασική θεωρία, υπέθεσε ότι οι αγορές δεν εκκαθαρίζουν και ότι οι μισθοί μπορεί να είναι άκαμπτοι.

Βασική ιδέα στο έργο του Κέυνς υπήρξε η σημασία της συναθροιστικής ζήτησης. Σύμφωνα με τον Κέυνς και μεταγενέστερους οικονομολόγους το επίπεδο του παραγόμενου προϊόντος επηρεάζεται έντονα από το μέγεθος της συναθροιστικής ζήτησης. Τα Κευνσιανά Οικονομικά ασχολούνται με τους τρόπους ελέγχου και τόνωσης της συναθροιστικής ζήτησης μέσω δημοσιονομικής και νομισματικής πολιτικής, ώστε να ερμηνευθούν και να αντιμετωπιστούν φαινόμενα όπως ο πληθωρισμός, η ανεργία κ.α.

Σήμερα ο κλάδος έχει αναπτυχθεί τόσο σε βάθος, όσο σε εύρος. Τα πεδία με την μεγαλύτερη δυναμική σήμερα είναι το ανθρώπινο κεφάλαιο, η ανάπτυξη και πρόοδος (growth and development), η νέα θεωρία εμπορίου, η μελέτη των ανισοτήτων κτλ.

## Μακροοικονομικά μοντέλα

### Το μοντέλο IS-LM

Η μαθηματική απόδοση του έργου του Κέυνς επετεύχθη από τον Τζον Χικς στην εργασία *Mr. Keynes and the Classics* του 1937, οπου εισήχθη και πρώτη φορά η μελέτη των μοντέλων IS-LM. Το υπόδειγμα αυτό απεικονίζει την σχέση επιτοκίου και παραγόμενου προϊόντος στην αγορά χρήματος και την αγορά αγαθών.

## Παραπομπές


## Εξωτερικοί σύνδεσμοι
* Παρουσίαση του μοντέλου IS-LM
Απασχόληση

**Απασχόληση** είναι η επίσημη ονομασία της μισθωτής εργασίας. Αποτελεί δηλαδή σύμβαση μεταξύ δύο μερών, του *εργοδότη* και του *εργαζόμενου*. Οι σχέσεις μεταξύ εργοδοτών και εργαζομένων, τα δικαιώματα και υποχρεώσεις τους, οι κανόνες υγιεινής και ασφαλείας, το καθεστώς συνδικαλιστικών οργανώσεων και ελευθεριών τους, και γενικά οι κανόνες που εφαρμόζονται στην παροχή εξαρτημένης εργασίας ρυθμίζονται από το εργατικό δίκαιο.

Εκτός από τον κλάδο του δικαίου η έννοια της απασχόλησης μελετάται επίσης από την οικονομική επιστήμη. Για παράδειγμα εξετάζονται οι συνθήκες που ευνοούν την αύξηση ή μείωση της απασχόλησης και μείωση ή αύξηση, αντίστοιχα, της ανεργίας.

Βεβαίως, υπάρχει η περίπτωση το άτομο να ασκεί εργασία η οποία δεν έχει επισήμως καταγραφεί και το προϊόν (ως εκ τούτου και τα εισοδήματα από την αμοιβή) της οποίας είναι αδήλωτα. Σε αυτή την περίπτωση, το εν λόγω άτομο ασκεί μαύρη εργασία και δεν καταγράφεται επισήμως ως απασχολούμενο.

Το ποσοστό απασχόλησης είναι ο αριθμός των απασχολούμενων διαιρούμενος με το σύνολο του εργατικού δυναμικού της χώρας.

## Παραπομπές


## Εξωτερικοί σύνδεσμοι

*ΟΑΕΔ 
*Υπουργείο Απασχόλησης
*Εθνικό σχέδιο δράσης για την απασχόληση, ένα κείμενο πολιτικής της Ευρωπαϊκής Επιτροπής.

Κατηγορία:Απασχόληση
Κατηγορία:Βασικές έννοιες μακροοικονομικής
Ετέμ Πασάς

Ο **Ετέμ Πασάς** (*Ethem Paşa*, 1851 - 17 Δεκεμβρίου 1909) ήταν Οθωμανός στρατιωτικός και πολιτικός, αρχηγός του Στρατού της Θεσσαλίας κατά τον Ελληνοτουρκικό πόλεμο του 1897.

Ο Ετέμ Πασάς γεννήθηκε στη Τραπεζούντα το 1851. Κατά τον Ρωσοτουρκικό πόλεμο του 1877-8 υπηρέτησε με τον βαθμό του συνταγματάρχη ως αρχηγός ταξιαρχίας στην πολιορκία της Πλέβνας. Μετά τον πόλεμο αυτόν προάχθηκε στο βαθμό του στρατηγού όπου και διετέλεσε για λίγο πρέσβης στη Βιέννη και στη συνέχεια Βαλής (Κυβερνήτης)στην Κρήτη και ακολούθως Βαλής στο Κόσοβο. Πριν σταλεί στη Θεσσαλία ήταν διοικητής των τουρκικών δυνάμεων που κατέστειλαν με τρομερές σφαγές την εξέγερση των Αρμενίων στην ορεινή περιοχή του Ζεϊτούν στη Κιλικία.

Κατά τον Ελληνοτουρκικό πόλεμο του 1897 ηγήθηκε ως αρχιστράτηγος των τουρκικών στρατευμάτων στη Θεσσαλία. Ο δε Σουλτάνος Αμπντούλ Χαμίτ Β΄ του απένειμε κατόπιν τον τίτλο του Γαζή (=νικητού των απίστων) και τον περιέβαλε με πολύ εύνοια από την οποία και ανέλαβε Υπουργός Πολέμου. Πρόσθετα του είχε παραχωρήσει ιδιαίτερο περίπτερο μέσα στα ανάκτορα του Γιλντίς και να διαμένει μόνιμα (περισσότερο όμως για να τον παρακολουθεί λόγω της πολύ μεγάλης δημοτικότητάς του από τον νικηφόρο πόλεμο).

Ο Ετέμ παρέμεινε πλησίον του Αμπντούλ Χαμίτ μέχρι της πτώσης του και την επικράτηση των Νεοτούρκων όταν εγκατέλειψε την Κωνσταντινούπολη και μετέβη στο Κάιρο όπου και πέθανε το 1909.
## Παραπομπές


Κατηγορία:Οθωμανοί στρατιωτικοί
Κατηγορία:Πασάδες της Οθωμανικής Αυτοκρατορίας
Κατηγορία:Στρατιωτικοί του Ελληνοτουρκικού πολέμου του 1897
Γεώργιος

Το όνομα Γεώργιος μπορεί να αναφέρεται:

## Βασιλείς της Ελλάδας
* Γεώργιος Α΄ της Ελλάδας, (1863 - 1913).
* Γεώργιος, Ύπατος Αρμοστής της Κρήτης. (1869 - 1957).
* Γεώργιος Β΄ της Ελλάδας, (1890 - 1947).

## Βασιλείς του Ηνωμένου Βασιλείου
* Γεώργιος Α΄ της Μεγάλης Βρετανίας
* Γεώργιος Β΄ της Μεγάλης Βρετανίας
* Γεώργιος Γ΄ της Μεγάλης Βρετανίας
* Γεώργιος Δ΄ του Ηνωμένου Βασιλείου
* Γεώργιος Ε΄ του Ηνωμένου Βασιλείου
* Γεώργιος ΣΤ΄ του Ηνωμένου Βασιλείου

## Βασιλείς της Γεωργίας και μερών της
### Γεωργίας και Κάρτλι (κεντρική Γεωργία)
* Γεώργιος Α΄ της Γεωργίας
* Γεώργιος Β΄ της Γεωργίας
* Γεώργιος Γ΄ της Γεωργίας
* Γεώργιος Δ΄ της Γεωργίας Λάσα (=Φωτιστής)
* Γεώργιος Ε΄ της Γεωργίας ο Λαμπρός
* Γεώργιος ΣΤ΄ της Γεωργίας ο Μικρός
* Γεώργιος Ζ΄ της Γεωργίας
* Γεώργιος Η΄ της Γεωργίας
* Γεώργιος Θ΄ της Καρτλίας
* Γεώργιος Ι΄ της Καρτλίας
* Γεώργιος ΙΑ΄ της Καρτλίας
* Γεώργιος ΙΒ΄ της Γεωργίας
### Ιμερέτι (δυτική Γεωργία)
* Γεώργιος Α΄ της Ιμερετίας
* Γεώργιος Β΄ της Ιμερετίας
* Γεώργιος Γ΄ της Ιμερετίας
* Γεώργιος Δ΄ του Ιμερέτι, βλ. Γεώργιος Γ΄ της Γκούρια
* Γεώργιος Ε΄ του Ιμερέτι
* Γεώργιος ΣΤ΄ του Ιμερέτι
* Γεώργιος Ζ΄ της Ιμερετίας
* Γεώργιος Η΄ του Ιμερέτι
* Γεώργιος Θ΄ της Ιμερετίας
### Καχέτι (ανατολική Γεωργία)
* Γεώργιος Α΄ του Καχέτι, βλ. Γεώργιος Η΄ της Γεωργίας
* Γεώργιος Β΄ της Καχετίας

## βασιλείς της Γκούρια
* Γεώργιος Γ΄ της Γκούρια
* Γεώργιος Δ΄ της Γκούρια

## Βασιλείς Αρμενίας
* Γεώργιος Β΄ της Αρμενίας
* Γεώργιος Ε΄ της Αρμενίας
* Γεώργιος ΣΤ΄ της Αρμενίας

## Βασιλείς της Βουλγαρίας
*Γεώργιος Τέρτερ Α΄, της Βουλγαρίας
*Γεώργιος Τέρτερ Β΄, της Βουλγαρίας

## Άλλοι ηγεμόνες
* Γεώργιος Α΄ Μέγας Κομνηνός αυτοκράτορας της Τραπεζούντας
* Γεώργιος Δ΄ Δούκας πρίγκιπας της Μολδαβίας
* Γεώργιος Α΄ Μπάλσας
* Γεώργιος Α΄ της Βυρτεμβέργης-Μέμπελγκαρντ
* Γεώργιος Β΄ της Βυρτεμβέργης-Μονμπελιάρ
* Γεώργιος Α΄ της Έσσης-Ντάρμστατ
* Γεώργιος Β΄ της Έσσης-Ντάρμστατ
* Γεώργιος Γ΄ της Έσσης-Ίττερ
* Γεώργιος Α΄ Γκίζι κύριος Τήνου, Μυκόνου και 1/3 Εύβοιας
* Γεώργιος Β΄ Γκίζι κύριος Τήνου, Μυκόνου και 1/3 Εύβοιας
* Γεώργιος Γ΄ Γκίζι κύριος Τήνου, Μυκόνου και 1/3 Εύβοιας
* Γεώργιος Α΄ της Πομερανίας
* Γεώργιος Β΄ της Πομερανίας
* Γεώργιος Α΄ της Σαξονίας-Μάινινγκεν
* Γεώργιος Β΄ της Σαξονίας-Μάινινγκεν
* Γεώργιος Γ΄ της Σαξονίας-Μάινινγκεν
* Γεώργιος Α΄ του Άνχαλτ-Ντεσάου
* Γεώργιος Β΄ του Άνχαλτ-Ντεσάου
* Γεώργιος Γ΄ του Άνχαλτ-Ντεσάου
* Γεώργιος Ε΄ του Ανοβέρου

## Πατριάρχες Κωνσταντινούπολης
*Πατριάρχης Γεώργιος Α΄
*Γεώργιος Β΄ Ξιφιλίνος

## Δείτε επίσης
*Άγιος Γεώργιος, άγιος της ορθόδοξης και πολλών ακόμη χριστιανικών εκκλησιών, που εορτάζεται την 23 Απριλίου εκτός εάν το Πάσχα εορτάζεται μετά τις 22 Απριλίου οπότε εορτάζεται τη Δευτέρα της Διακαινησίμου (πρώτη Δευτέρα μετά το Πάσχα).
*Άγιος Γεώργιος (ελληνικά τοπωνύμια), αποσαφηνίσεις τοπωνυμίων.
*Άγιος Γεώργιος (αποσαφήνιση).
Χίμαιρα (μυθολογία)

Στην Ελληνική μυθολογία αναφέρεται η **Χίμαιρα** ως ένα φοβερό τέρας, ένα μυθολογικό ζώο, που εξέπνεε φωτιά, είχε σώμα κατσίκας, κεφάλι λιονταριού, και η ουρά του κατέληγε σε φίδι. Σύμφωνα με άλλες περιγραφές, είχε περισσότερα από ένα κεφάλια, συνηθέστερα τρικέφαλος (κεφαλή λέοντα, κατσίκας και δράκοντα). Η Χίμαιρα είχε με τον Όρθρο ένα παιδί, τη Σφίγγα.

## Μύθοι
[μικρογραφία|Νόμισμα της [Σικυώνας με απεικόνιση χίμαιρας, 4ος αιώνας π.Χ.|αριστερά]]

Κατά τον Ησίοδο η Χίμαιρα ήταν κόρη του Τυφώνα και της Έχιδνας.
Η Χίμαιρα ενώθηκε με τον Όρθρο και απόγονοί τους ήταν το Λιοντάρι της Νεμέας και η Σφίγγα. Το τέρας αυτό φερόταν να το εξέτρεφε ο βασιλιάς της Καρίας Αμισόδωρος.
Τελικά φονεύτηκε από τον Βελλερεφόντη, που ίππευε ένα ιπτάμενο άλογο, τον Πήγασο, στην Καρία, με τη βοήθεια της θεάς Αθηνάς. Υπάρχουν περισσότερες από μία περιγραφές σχετικά με τον τρόπο που έγινε αυτό. Σύμφωνα με μία, ο Βελλερεφόντης απλώς τη χτύπησε με το ακόντιό του. Σύμφωνα με μία άλλη, χρησιμοποίησε μολύβι, το οποίο έλιωσε από την καυτή της ανάσα και την σκότωσε.
Αλλά και για κατοικία του ζώου αυτού αναφέρονται πολλές περιοχές όπως η Φρυγία, οι Ινδίες, ακόμη και η Λιβύη. Επισημότερες όμως φέρονται η αρχαία Κόρινθος και η Σικυώνα που παράσταση αυτής έφεραν τα νομίσματά τους αλλά και οι ασπίδες των οπλιτών τους. Παρόμοιες απεικονίσεις σε ασπίδες έφεραν και οι οπλίτες της Κυζίκου και της Ζελείας.

Οι μύθοι της Χίμαιρας βρίσκονται, στην *[[Αινειάδα]]* του Βιργίλιου, στην *[[Ιλιάδα]]* (Ζ' 179-182), του Ομήρου, στη *[[Θεογονία]]* του Ησίοδου κ.α.

## Ερμηνεία μύθου
Από την ανάλυση και ερμηνεία των διαφόρων αναφορών περί της Χίμαιρας καθίσταται εμφανές ότι πρόκειται για αλληγορική αναφορά του ηφαιστειώδους εδάφους της Λυκίας που προήλθε κατά μεν τον Σκύλακα από έκρηξη ηφαιστείου κοντά στη Φασηλίδα, κατά δε τον Στράβωνα, (ΙΔ' 665), από κάποια ηφαιστειώδη χαράδρα του όρους Κράγου. Όσο για την εξωτερική όψη του τέρατος, ερμηνεύεται ως εξής: στους πρόποδες του ηφαιστείου ζούσαν πολλά φίδια, στην μέση ζώνη έβοσκαν κατσίκια και στα στόμια φώλιαζαν λιοντάρια. Στην φαντασία των αρχαίων δημιουργήθηκε λοιπόν το τερατόμορφο σύμπλεγμα της Χίμαιρας.[μικρογραφία|250px|[Ετρούσκοι|Ετρουσκικό γλυπτό που παριστάνει Χίμαιρα, Αρχαιολογικό Μουσείο της Φλωρεντίας.|αριστερά]]

## Εκφράσεις
Η δημώδης ελληνική έκφραση «κυνηγάω χίμαιρες», σημαίνει «επιδιώκω κάτι ανέφικτο». Επίσης και η γαλλική έκφραση "Se repaître de chimères" (χαίρεται, απολαμβάνει "τρέφεται" με χίμαιρες).

## Σημειώσεις
Ο όρος «Χίμαιρα» χρησιμοποιείται σήμερα για να περιγράψει όντα ή αντικείμενα που δημιουργήθηκαν από το συνδυασμό ετερόκλητων στοιχείων. Για παράδειγμα, στη γενετική περιγράφει ζωντανούς οργανισμούς που έχουν περισσότερους από έναν γενετικούς κώδικες, ή κύτταρα από περισσότερους από έναν οργανισμούς (βλ. Χίμαιρα (γενετική)).

## Δείτε επίσης

* Γιαναρτάς

## Παραπομπές


## Πηγές
* *Νεώτερον Εγκυκλοπαιδικόν Λεξικόν Ηλίου,* τ.18ος, σ.637-638.

Κατηγορία:Όντα της ελληνικής μυθολογίας
Κατηγορία:Ετρουσκική μυθολογία
Κατηγορία:Καρία
Κατηγορία:Λυκία
Κατηγορία:Αρχαία Κόρινθος
Γιεργκ Λαντζ φον Λίμπενφελς

Ο **Γιέργκ Λαντζ φον Λίμπενφελς** (γερμ. *Jörg Lanz von Liebenfels*) (* 19 Ιουλίου 1874 στη Βιέννη, † 22 Απριλίου 1954 στη Βιέννη, ψευδώνυμο του *Αδόλφου Ιωσήφ Λαντζ*) ήταν Αυστριακός φυλετικός ιδεολόγος, αποκρυφιστής συγγραφέας και πρωτεργάτης της ναζιστικής ιδεολογίας στις αρχές του 20ού αιώνα.

Από το 1893 μέχρι το 1899 ο Λίμπενφελς είναι μέλος του ρωμαιοκαθολικού μοναχικού τάγματος των κιστερκιανών. Αφού τον αποκλείουν οι κιστερκιανοί, δημοσιεύει το 1904 ένα βιβλίο με τίτλο *Θεοζωολογία - Η επιστήμη των σοδομικών πιθηκοειδών και του θεϊκού ηλεκτρονίου* (*Die Theozoologie oder die Kunde von den Sodoms-Äfflingen und dem Götter-Elektron*). Σε αυτό το βιβλίο υποστηρίζει τη ριζοσπαστική φυλετική πολιτική, δηλαδή, μεταξύ άλλων, την αποστείρωση των "κατωτέρων φυλών", την αυστηρή υποταγή της γυναίκας στον άριο άνδρα, όπως και την ευγονική τελειοποίηση της άριας φυλής μέσω γυναικών και «γαλανόματων ξανθών βοηθών» σε «μοναστήρια καλλιέργειας». 

Ως μαθητής του αριοσοφιστή Γκουίντο φον Λιστ, ο Λίμπενφελς ιδρύει το 1907 το *Τάγμα του Νέου Ναού* (*Ordo Novi Templi*), επηρεασμένο από την αποκρυφιστική παραφιλολογία σχετικά με τους Ιππότες του Ναού. Σκοπός αυτών των οργανώσεων είναι «η προώθηση της φυλετικής συνείδησης μέσω γενεαλογικής και φυλετικής μελέτης, καλλιστείων και ίδρυσης φυλετικών νησίδων του μέλλοντος σε υποανάπτυκτα μέρη του κόσμου». 

Το 1905 δημοσιεύει τα πρώτα τεύχη του περιοδικού *Οστάρα*. Παρουσιάζει εκεί ένα είδος διεστραμμένου χριστιανισμού, όπου ο Χριστός διακηρύττει τη φυλετική καθαρότητα, οι άγγελοι είναι φυλετικά-βιολογικά ανώτερα πλάσματα και η Δευτέρα Παρουσία σημαίνει την τελική μάχη μεταξύ των άριων (άνθρωποι ξανθοί και γαλανομάτες) και των «ζωάνθρωπων» (έγχρωμοι και Εβραίοι). Η θρησκευτική αυτή θεωρία αποσκοπεί στην ενθάρρυνση των αντισημιτών, δίνοντάς τους ένα είδος θρησκευτικής βάσης. Για μία περίοδο τα περιοδικά αυτά διαβάζονται από 10.000 συνδρομητές (όπως αναφέρει ο ίδιος ο Λίμπενφελς). Σε αυτούς ανήκει και ο Ντίτριχ Έκαρτ, ο οποίος στις δεκαετίες του 1910 και 1920 θα είναι ένας από τους σημαντικότερους υποστηρικτές του Χίτλερ.

Ο Λίμπενφελς αναπτύσσει μεγάλους καταλόγους με μέτρα απόκρουσης των «φυλετικά κατώτερων». Με τον τρόπο αυτό προσχεδιάζει την πολιτική των SS όπως και του χιτλερικού καθεστώτος που θα ακολουθήσει χρόνια μετά.

Στο *[[Mein Kampf]]* ο Χίτλερ γράφει μεταξύ άλλων: «Με την αντίσταση κατά του Εβραίου αγωνίζομαι για το έργο του Κυρίου». ("Indem ich mich des Juden erwehre, kämpfe ich für das Werk des Herrn"). Με τα λόγια αυτά ο Χίτλερ φανερώνει τις επιρροές του από τον φον Λίμπενφελς.

## Παραπομπές


## Πηγές
* Wilfried Daim: *Der Mann, der Hitler die Ideen gab. Jörg Lanz von Liebenfels.* Wien 1994 (3.Auflage) 
* Ekkehard Hieronimus: *Lanz von Liebenfels. Eine Bibliographie.* Toppenstedt. ISBN 3-922119-11-5
* Nicholas Goodrick-Clarke: *Οι αποκρυφιστικές ρίζες του Ναζισμού*, Εκδόσεις Περισκόπιο

Κατηγορία:Αυστριακοί
Κατηγορία:Επιστημονικός ρατσισμός
Κατηγορία:Αποκρυφιστές
Λέων της Νεμέας

Στην ελληνική μυθολογία, ο **Λέων της Νεμέας** ήταν ένα μυθολογικό τέρας που ζούσε στην περιοχή της Νεμέας και σκόρπιζε τον φόβο. Τελικά, το σκότωσε ο Ηρακλής, ως μέρος των άθλων του.

## Καταγωγή
[αριστερά|μικρογραφία|Ο [Ηρακλής (μυθολογία)|Ηρακλής παλεύει με τον Λέοντα της Νεμέας.]]Ήταν απόγονος του Τυφώνος και της Έχιδνας ή του Όρθρου και της Χίμαιρας. Υπάρχει ακόμα η άποψη ότι έπεσε από τη Σελήνη πάνω στο βουνό Απέσαντα στη Νεμέα και ήταν απόγονος του θεού Δία και της θεάς Σελήνης. Το λιοντάρι το μεγάλωσε η Ήρα και το είχε αφήσει στην περιοχή της Νεμέας, για να προκαλεί καταστροφές σε ζώα και σε ανθρώπους. Το θηρίο αυτό σκότωσε τελικά ο Ηρακλής.

Η θανάτωση του Λέοντα ήταν ο πρώτος άθλος που ανατέθηκε στον Ηρακλή από τον Ευρυσθέα (βασιλιά των Μυκηνών).

Ο Λέων είχε πολύ σκληρό δέρμα, το οποίο δεν μπορούσε να διαπεραστεί από όπλο. Ο Ηρακλής χρησιμοποίησε στην αρχή το τόξο και το σπαθί του, χωρίς αποτέλεσμα. Προσπάθησε να σκοτώσει το λιοντάρι με το ρόπαλό του, αλλά εκείνο κρύφτηκε σε μία σπηλιά. Τελικά πάλεψε με το θηρίο με γυμνά χέρια και το έπνιξε. Σύμφωνα με μία εκδοχή, το λιοντάρι έκοψε ένα δάχτυλο του Ηρακλή. Στη συνέχεια ο Ηρακλής προσπάθησε να το γδάρει, αλλά και αυτό στάθηκε αδύνατο. Η θεά Αθηνά τού συνέστησε να χρησιμοποιήσει τα δόντια του ίδιου του ζώου, όπως και έκανε ο Ηρακλής, καταφέρνοντας τελικά να του πάρει το δέρμα. Φόρεσε, λοιπόν, τη «λεοντή» (δέρμα, τομάρι λέοντος) και πήγε στον Ευρυσθέα να του πει ότι εκτέλεσε την πρώτη αποστολή του. Μόλις τον είδε να μπαίνει, ο Ευρυσθέας τρομοκρατήθηκε νομίζοντας ότι επρόκειτο για το ίδιο το λιοντάρι, και κρύφτηκε σε ένα πιθάρι. Ο Ηρακλής κράτησε τη λεοντή και τη φορούσε πάντα ως πανοπλία.

Όταν ο ήρωας έφτασε στη Νεμέα για να σκοτώσει το λιοντάρι, τον φιλοξένησε ο Μόλορχος, ένας ντόπιος βοσκός. Ο Μόλορχος, σύμφωνα με την παράδοση, ήταν ο πρώτος άνθρωπος που απέδωσε στον Ηρακλή θεϊκές τιμές. Ο Μόλορχος και ο Ηρακλής θυσίασαν μαζί ένα κριάρι στον Δία Σωτήρα, για να γιορτάσουν τη νίκη αυτή. Ο Ηρακλής θέσπισε τη διεξαγωγή αγώνων στη Νεμέα σε ανάμνηση του γεγονότος αυτού. Οι αγώνες αυτοί ονομάστηκαν Νέμεα.

Το νεκρό σώμα του Λέοντος μεταφέρθηκε από τους θεούς στον ουρανό και σχημάτισε τον Αστερισμό του Λέοντα.

Η λεοντοκτονία είναι κοινό γνώρισμα γενναίων και ρωμαλέων ανδρών σε πολλούς λαούς. Ο Ηρακλής σε νεαρή ηλικία σκότωσε επίσης το λιοντάρι του Κιθαιρώνα.

## Παραπομπές


## Πηγές
* *Ελληνική Μυθολογία, Ηρακλής - Πανελλήνιες Εκστρατείες*, μέρος Α΄, εκδόσεις: Εκδοτική Αθηνών, 2014, σελ. 31-35.
* Κοντογιάννης Παντελής, *Ηρακλέους Άθλοι, Ιστορική-Φιλοσοφική—Μυητική προσέγγισις*, εκδόσεις: ΑΙΓΗΙΣ, Πειραιάς 2018, ISBN 9786188335554, σελ. 13-23.
## Βιβλιογραφία
* Decharme, Paul, ''Μυθολογία της Αρχαίας Ελλάδος'', Εκδόσεις Πελεκάνος, Αθήνα, 2014, σσ. 480-481.

## Εξωτερικοί σύνδεσμοι
*  TOPOStext - Nemean Lion (Herakles) 
* 

## Έκθεση φωτογραφιών

File:Herakles Nemean lion BM B621.jpg
File:Antalya Museum - Sarkophag 3 Herkules und Nemäischer Löwe.jpg
File: Yale art gallery 1938.5302.jpg
File:Hercules killing the Nemean Lion.jpg
File: Hércules lucha con el león de Nemea, por Zurbarán.jpg


Κατηγορία:Άθλοι του Ηρακλή
Κατηγορία:Όντα της ελληνικής μυθολογίας
HR

Η συντομογραφία λατινικών χαρακτήρων **HR** ή **Hr** ή **hr** (στην αγγλική γλώσσα προφέρεται έιτς-αρ) μπορεί να αναφέρεται:

*Στην Κροατία, χώρα κατά ISO 3166
**Ως .hr στον top-level domain κωδικό για την Κροατία στο Διαδίκτυο.
*Στην Κροατική γλώσσα κατά ISO 639
Έχιδνα (μυθολογία)

Στην ελληνική μυθολογία η **Έχιδνα** ήταν ένα τέρας που ήταν μητέρα των σημαντικότερων τεράτων της μυθολογίας. Ήταν κόρη του Ουρανού και της Γαίας (ή της Κητούς ή ακόμη, σύμφωνα με μια άλλη παράδοση που διέσωσε ο Παυσανίας, της Στυγός και του Πείραντος). Είχε το πρόσωπο όμορφης γυναίκας και το σώμα ερπετού. Με τον σύντροφό της Τυφώνα επιτέθηκαν στους Θεούς και ηττήθηκαν. Ο Τυφών τιμωρήθηκε με το να κλειστεί κάτω από το όρος Αίτνα. Παρόλα αυτά, η Έχιδνα και οι απόγονοί της έζησαν ώστε να υπάρχει πρόκληση για τους μελλοντικούς Ήρωες.

Απόγονοι της Έχιδνας και του Τυφώνος είναι οι:
# Όρθρος
# Κέρβερος
# Λερναία Ύδρα
# Χίμαιρα
# Σφίγξ
# Λέων της Νεμέας
# Σκύλλα
Σύμφωνα με συγγραφείς παιδιά της ήταν επίσης οι:
# Λάδων
# Φαία
# Γοργώ

Κατά τον Ηρόδοτο (4, c. 8,9), ο Ηρακλής με την Έχιδνα γέννησαν τους τριδύμους Αγάθυρσο, Γελωνό και Σκύθη.

Εχιδνα
Πυραμίδες της Γκίζας

240px|right|thumb|'''Η πυραμίδα του Χεφρήνου ή Κχεφρέν'''
Οι **πυραμίδες της Γκίζας** είναι από τα παλαιότερα σωζόμενα κτίσματα και είναι οι πιο διάσημες πυραμίδες του κόσμου. Η κατασκευή ανάγεται στο 2580 π.Χ. και βρίσκονται στη  Νεκρόπολη της Γκίζας. Το σύμπλεγμα πιθανολογείται ότι χρησιμοποιήθηκε για τον ενταφιασμό Φαραώ και κατασκευάστηκε από την τέταρτη δυναστεία των Αιγυπτίων.

## Οι Μεγάλες

Στην αρχαία Νεκρόπολη της Γκίζας ανήκουν: η Πυραμίδα του Χέοπα, γνωστή και ως "η Μεγάλη Πυραμίδα", η λίγο μικρότερη Πυραμίδα του Χεφρήνου και η σχετικά μετρίου μεγέθους Πυραμίδα του Μυκερίνου. Ανήκουν και οι τρεις στην Τέταρτη δυναστεία. Όλες μαζί σχημάτιζαν ένα απέραντο συγκρότημα από μικρότερες πυραμίδες (των βασιλισσών), νεκρικούς ναούς, Μαστάμπες και τάφους αξιωματούχων. Στη Νεκρόπολη ανήκει και η περίφημη Μεγάλη Σφίγγα.

### Πυραμίδα του Χέοπα

Η μεγαλύτερη και πιο διάσημη είναι η πυραμίδα του Χέοπα (ή *Χούφου*) ενώ οι άλλες δύο είναι μικρότερες και βρίσκονται κάποια μέτρα μακρύτερα από την πυραμίδα του Χέοπα. Είναι το παλαιότερο από τα επτά θαύματα του αρχαίου κόσμου.

Έχει ύψος 146,60 μ. και τέλεια τετράγωνη βάση με πλευρά 230,35 μ. , προκαλεί δε εντύπωση στους σύγχρονους ερευνητές για τα δεδομένα της εποχής της κατασκευής της. Έχει όγκο 2.521.000 κυβικά μέτρα, καλύπτει επιφάνεια 54.000 τετραγωνικών μέτρων και το υπολογιζόμενο βάρος της φθάνει τους 6,5 εκατομμύρια τόνους. Συμπεριλαμβάνονταν στα Επτά Θαύματα του κόσμου. Για την αποπεράτωσή της χρειάστηκαν 30 χρόνια δουλειάς από 100.000 εργάτες-δούλους, πολλοί από τους οποίους πέθαναν κατά τη διάρκεια κατασκευής της. Το μνημείο σήμερα συγκινεί τους επισκέπτες της Αιγύπτου για το μεγαλείο του και την τεχνική του και προβληματίζει τους σύγχρονους ειδικούς για το πώς μπόρεσαν να λύσουν τα τόσα προβλήματα μηχανικής και στατικής οι αρχαίοι συνάδελφοί τους. Εξωτερικά, η πυραμίδα του Χέοπα είναι επιστρωμένη με πλάκες από γρανίτη. Το εσωτερικό ήταν λαβύρινθος από διαδρόμους και δωματιάκια, που εμπόδιζαν την εύκολη διείσδυση στον κύριο χώρο, όπου βρισκόταν η σαρκοφάγος του Φαραώ. Ο χώρος, φτιαγμένος από μαύρο βασάλτη,  ἔχει  ύψος 5 μ., πλάτος 5,34 μ. και μήκος 10,33 μ. Η λάρνακα, μέσα στην οποία βρισκόταν η μούμια του Φαραώ, ήταν από ροζ γρανίτη.

### Πυραμίδα του Χεφρήνου

Η δεύτερη πυραμίδα ήταν ο τάφος του Κχεφρέν ή Χεφρήνου, ενός από τους πιο αξιόλογους διαδόχους του  Χέοπα.

### Πυραμίδα του Μυκερίνου

Η τρίτη ήταν η πυραμίδα του Μυκερίνου, διαδόχου του Χεφρήνου, η οποία είναι ακόμα μικρότερη στο ύψος.

## Δείτε επίσης
* Νουβικές πυραμίδες

## Εξωτερικοί σύνδεσμοι

* Πυραμίδες στην Γκίζα Φωτογραφίες των Πυραμίδων υπό την άδεια Creative Commons License
* Πυραμίδες της Γκίζας, η εικονική περιήγηση

Κατηγορία:Αρχαία τέχνη
Κατηγορία:Αρχαία μνημεία
Κατηγορία:Αρχαίες αιγυπτιακές ταφικές πρακτικές
Κατηγορία:Αρχαιολογικοί τόποι στην Αίγυπτο
Γκιζα
Κατηγορία:Μνημεία Παγκόσμιας Κληρονομιάς στην Αίγυπτο
Αντίπατρος ο Σιδώνιος

Ο **Αντίπατρος** ήταν Έλληνας συγγραφέας και ποιητής του 2ου αιώνα π.Χ. από την πόλη της Σιδώνας. Έζησε στη Ρώμη και πέθανε στις αρχές του 1ου αιώνα π.Χ. σε βαθιά γεράματα. Απολάμβανε μεγάλης εκτίμησης σαν ποιητής και ο Μελέαγρος τον περιέλαβε στο *«Στέφανό»* του. Στην Παλατινή Ανθολογία σώζονται 80 τουλάχιστον επιγράμματά του.

Είναι γνωστός για τον κατάλογο που συνέταξε για τα επτά θαύματα του αρχαίου κόσμου. Μάλιστα λέγεται ότι τα επισκέφτηκε όλα για να διαπιστώσει *ιδίοις όμμασι* αν άξιζε να συμπεριληφθούν στον κατάλογό του. Από σωζόμενα γραπτά που υπάρχουν φαίνεται να μαγεύτηκε από την μεγαλοπρέπεια του Ναού της Αρτέμιδος στην Έφεσο όπου και το παρομοίασε με τον Όλυμπο. 

Πιθανολογείται ότι ο ίδιος μαζί με τον μαθηματικό και αρχιτέκτονα Φίλωνα τον Βυζαντινό (γεννημένο το 280 π.Χ. περίπου) ήταν παρατηρητές των επτά θαυμάτων.

## Παραπομπές


## Πηγές

*Σίμος Μενάρδος, Στέφανος, εκδ. Ι.Ν.Σιδέρης, Αθήνα, 1924, σελ. 129.
*Βασίλης Λαζανάς, Αρχαία ελληνικά επιγράμματα εμπνευσμένα από την Κόρινθο και την περιοχή της, Αθήνα, 1971, σ. 132.
*Άρης Δικταίος, Μάνα, Ανθολογία, εκδ. Βασιλόπουλος, Αθήνα, 1968, σ. 429.
*Peter Jay, The Greek Anthology, ed. Allen Lane, 1973, p. 123.

Κατηγορία:Αρχαίοι Έλληνες ελεγειακοί ποιητές
Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Μελεάγρου
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Μούσα Παιδική
Ναός της Αρτέμιδος (Έφεσος)

Ο **ναός της Αρτέμιδος** βρισκόταν στην Έφεσο της σημερινής Τουρκίας. Αποκαλείται και Αρτεμίσιο και κατασκευάστηκε το 440 π.Χ. Θεωρείται ένα από τα Επτά θαύματα του αρχαίου κόσμου. 

## Ιστορικά στοιχεία
Αξιοσημείωτο είναι το γεγονός ότι χρειάστηκαν 120 χρόνια για να αποπερατωθεί ενώ είχε αρχικά ξεκινήσει από τον βασιλιά της Λυδίας, Κροίσο. Η λατρεία της θεάς στην πόλη, ξεκίνησε από τις Αφρικανές Αμαζόνες, πιθανά την Σμύρνα ή Μυρίνα, όταν κατέλαβαν την Έφεσο και έστησαν εκεί το πρώτο ξόανο και έκαναν θυσίες και χορούς.   Ο Παυσανίας λέει πως η λατρεία της Εφεσίας Αρτέμιδος ιδρύθηκε από αυτόχθονες Μικρασιάτες, τον Κόρησο και τον γιο του τοπικού ποταμού Καΰστρου, τον Έφεσο, πριν τις Αμαζόνες, και φυσικά πολύ πριν την έλευση των Ιώνων. Σήμερα τα απομεινάρια δεν θυμίζουν σε τίποτα τον μεγαλοπρεπή ναό που υπήρχε.[εναλλ.=|αριστερά|μικρογραφία|491x491εσ|Η Εφέσια [Άρτεμις: Χαρακτικό του 18ου αιώνα ενός ρωμαϊκού γλυπτού, αντιγράφου από ελληνικό πρωτότυπο]]

Όπως αναφέρει και ο Αντίπατρος ο Σιδώνιος, ο οποίος θεωρείται ο εμπνευστής της λίστας με τα επτά θαύματα του αρχαίου κόσμου, το μεγαλείο του ναού της Αρτέμιδος υπερβαίνει κάθε άλλο από τα υπόλοιπα μνημεία.

Καλλίμαχος , * Ὕμνοι (3.237-3.250)

Πλούταρχος  - Ἀλέξανδρος (3.5 -3. 6)μικρογραφία|403x403εσ

Ο Στράβων αναφέρει ότι, το 356 π.Χ., τον ναό πυρπόλησε ο άγνωστος κατά τα άλλα Ηρόστρατος από την Έφεσο, για να απαθανατιστεί, όπως είπε, το όνομα του. Μόνο με τη βοήθεια άλλων πόλεων οι Εφέσιοι άρχισαν να χτίζουν έναν νέο ναό.

Στράβων, ‘’Γεωγραφικά, ΙΔ΄.1.22’’

## Τοποθέτηση
Η Έφεσος βρίσκεται 50 χιλιόμετρα νοτίως της Σμύρνης. Ο Αντίπατρος το διάλεξε όπως και τα άλλα θαύματα του αρχαίου κόσμου γιατί ήταν μέρος του μεγαλείου των Αρχαίων Ελλήνων και της Ελληνιστικής περιόδου, αλλά και κομμάτι της αυτοκρατορίας του Μεγάλου Αλεξάνδρου.

## Έκθεση φωτογραφιών

File:Temple of Artemis Ephesus.png|
File:IzEphesusB01.jpg|
File:Ac artemisephesus.jpg|
File:Temple of Diana at Ephesus by Fedinand Knab (1886).png|
File:Temple of Artemis.jpg|
File:Joseph Paelinck - The Fair Anthia Leading her Companions to the Temple of Diana in Ephesus - WGA16853.jpg|


File:Site of Temple of Artemis.jpg|


## Παραπομπές


## Δείτε επίσης
* Μουσείο Εφέσου (Βιέννη)
* Αρχαιολογικό μουσείο Εφέσου
* Άρτεμις
* Αρχαιολογικό Μουσείο Βραυρώνας

## Εξωτερικοί σύνδεσμοι
* Ναός της Αρτέμιδος  (Έφεσος), Βρετανικό Μουσείο

Κατηγορία:Αρχαία μνημεία
Εφεσος
Κατηγορία:Ελληνιστική περίοδος
Κατηγορία:Έφεσος
Μ.Χ.

Είναι συντομογραφία για το «**μετά Χριστόν**» και δηλώνει την περίοδο από την γέννηση του Ιησού Χριστού και έπειτα. Αρχίζει με το έτος 1 και συνεχίζει έως σήμερα και προς το μέλλον. Να σημειωθεί πως δεν υπάρχει έτος μηδέν (0). Αντίστοιχα η περίοδος πριν την γέννηση του Χριστού σημαίνεται ως π.Χ. (**προ Χριστού**) και ξεκινά με το 1 π.Χ., δηλαδή το πρώτο έτος πριν τη γέννηση του Χριστού και συνεχίζει προς το παρελθόν. Αυτός ο τρόπος μέτρησης του χρόνου χρησιμοποιείται στην πλειονότητα των χριστιανικών κρατών του κόσμου. Η χρήση του μ.Χ. (λατ: *Anno Domini*) προέρχεται από την Δυτική Ευρώπη του 8ου μ.Χ. αιώνα.

Κατηγορία:Ημερολόγια
Κατηγορία:Συστήματα χρονολόγησης
Ντίτριχ Έκαρτ

-->

}}
Ο **Ντίτριχ Έκαρτ** (*Dietrich Eckart*, 23 Μαρτίου 1868 - 26 Δεκεμβρίου 1923) ήταν Γερμανός δημοσιογράφος, φίλος και σημαντικός σύντροφος του Αδόλφου Χίτλερ, τον οποίο βοήθησε στην άνοδό του.

Ο Έκαρτ γεννήθηκε στο Νόιμαρκτ στο Άνω Παλατινάτο της Γερμανίας. Αφού εγκατέλειψε τις σπουδές Ιατρικής που πραγματοποιούσε στο Μόναχο, μεταβαίνει το 1899 στο Βερολίνο, όπου αποτυγχάνει σαν ποιητής και δραματουργός. Το 1913 επιστρέφει στο Μόναχο. Εκεί γίνεται μέλος της ακροδεξιάς "Εταιρείας της Θούλης" (*Thule-Gesellschaft*), για την οποία γράφει και δημοσιεύει άρθρα με ακροδεξιό και αντισημιτικό περιεχόμενο. Το σύνθημα των Ναζί "Ξύπνα Γερμανία!" (*Deutschland erwache!*) είναι δική του επινόηση. Το 1920 γίνεται συντάκτης της κομματικής εφημερίδας του Χίτλερ "Λαϊκός Παρατηρητής" (Völkischer Beobachter). Ενάμιση μήνα μετά από το αποτυχημένο πραξικόπημα του Χίτλερ παθαίνει συγκοπή και πεθαίνει στο Μπερχτεσγκάντεν στις 26 Δεκεμβρίου του 1923, ενώ κατ' άλλες πηγές πέθανε από το υπερβολικό ποτό.

Το 1924 ο Χίτλερ δημοσιεύει το βιβλίο του "Mein Kampf", το οποίο αφιερώνει στον Ντίτριχ Έκαρτ. Το 1936 τον τιμά δίνοντας το όνομά του σε μία εγκατάσταση του Ολυμπιακού Σταδίου του Βερολίνου.

## Συγγραφικό έργο

** 1915: *Heinrich der Hohenstaufe*, μτφ. Ερρίκος των Χοενστάουφεν, Γερμανική Ιστορία σε τέσσερις εκδηλώσεις σε στίχους
** 1924: *Der Bolschewismus von Moses bis Lenin. Zwiegespräche zwischen Hitler und mir*, μτφ. Ντίτριχ Έκαρτ: «μπολσεβικισμός από τον Μωυσή στον Λένιν: Ένας διάλογος μεταξύ του Αδόλφου Χίτλερ και εμού"

* Σε Εφημερίδες:
** Auf gut deutsch (1918-20)
** Völkischer Beobachter (1920- †)

## Παραπομπές


Ε
Ε
Ε
Ε
Ε
Κατάλογος Προέδρων της Τσεχοσλοβακίας

* Τόμας Μάζαρικ: 14 Νοεμβρίου 1918 - 14 Δεκεμβρίου 1935
* Μίλαν Χότζα: 14 - 18 Δεκεμβρίου 1935
* Έντουαρντ Μπένες: 18 Δεκεμβρίου 1935 - 5 Οκτωβρίου 1938
* Γιαν Σιρόβι: 5 Οκτωβρίου - 30 Νοεμβρίου 1938
* Εμίλ Χάχα: 30 Νοεμβρίου 1938 - 15 Μαρτίου 1939
* Έντουαρντ Μπένες: 4 Απριλίου 1945 - 7 Ιουνίου 1948
** *σε εξορία, [[21 Ιουλίου]] [[1940]] - [[2 Απριλίου]] [[1945]]*
* Κλέμεντ Γκότβαλντ: 14 Ιουνίου 1948 - 14 Μαρτίου 1953
* Αντονίν Ζαποτότσκι: 21 Μαρτίου 1953 - 13 Νοεμβρίου 1957
* Γουίλιαμ Σιρόκι: 13 - 19 Νοεμβρίου 1957
* Αντονίν Νοβότνι: 19 Νοεμβρίου 1957 - 22 Μαρτίου 1968
* Γιόζεφ Λέναρτ: 22 - 30 Μαρτίου 1968
* Λούντβικ Σβομπόντα: 30 Μαρτίου 1968 - 28 Μαΐου 1975
* Γκούσταβ Χούζακ: 29 Μαΐου 1975 - 10 Δεκεμβρίου 1989
* Μαριάν Κάλφα: 10 - 29 Δεκεμβρίου 1989
* Βάτσλαβ Χάβελ: 29 Δεκεμβρίου 1989 - 20 Ιουλίου 1992
* Γιάν Στράσκι: 20 Ιουλίου - 31 Δεκεμβρίου 1992

*
Καταιονιστήρας

**Καταιονιστήρας** είναι συσκευή που εκτοξεύει οποιοδήποτε υγρό με μεγάλη πίεση. Συνήθως χρησιμοποιείται όταν θέλουμε να αναφερθούμε σε εκτόξευση νερού για χρήση σε περίπτωση πυρκαγιάς ή τα πυροσβεστικά συστήματα ασφαλείας. Ωστόσο στην καθημερινή χρήση καταιονιστήρας είναι η λέξη που χρησιμοποιούμε για το ντους (*shower*) λόγω ακριβώς της ιδιότητας να εκτοξεύει νερό με μεγάλη πίεση. 
Εγκαταστάσεις καταιονισμού νερού έχουμε συνήθως σε χώρους υψηλής συγκέντρωσης ατόμων (σχολεία, δημόσιες υπηρεσίες κ.α.) καθώς και σε μεμονωμένες κατοικίες για την πρόληψη πυρκαγιάς. 
Λειτουργούν πολλά είδη αυτόματα καταιονισμού νερού σε περίπτωση αυτόματης ανίχνευσης καπνού ή φωτιάς και μπορεί να χρησιμοποιηθεί αντί του νερού αφρός ή ακόμα και αέριο ως μέσο για την κατάσβεση της φωτιάς.

## Εξωτερικοί σύνδεσμοι

* Συστήματα πυρόσβεσης http://www.ktirio.gr/gr/_dynoP/articles/arthra_det.asp?KATEGORY_CODE=17&ARTHRO_NAME=77-49.TXT
* Das Farb-ABC von Sprinkleranlagen 
* Informationsportal24 
* Vergleich der Löschwirksamkeit von Sprinklern, Nieder- und Hochdruck-Wassernebellöschanlagen (water mist extinguishing systems)  

Κατηγορία:Συσκευές
Κατηγορία:Υδραυλικές εγκαταστάσεις
Κατηγορία:Σωληνώσεις
Νομός Γρεβενών

Ο **Νομός Γρεβενών** είναι ένας από τους 51 νομούς της σύγχρονης Ελλάδας ενώ η Νομαρχία Γρεβενών είναι μια από τις τέσσερις νομαρχίες (που μετονομάστηκαν επίσημα σε Περιφερειακές Ενότητες) της Περιφέρειας Δυτικής Μακεδονίας. Έγινε ξεχωριστός νομός το 1964, με αναγκαστικό νόμο ο οποίος συστάθηκε στις 30 Οκτωβρίου 1964 με το υπ' αριθμ. 4398 Νομοθετικό Διάταγμα "Περί Ιδρύσεως Νομών Πειραιώς και Γρεβενών και άλλων τινών διατάξεων", έπειτα από την απόσπαση της επαρχίας των Γρεβενών από το Νομό Κοζάνης, καθώς και του Δήμου Δεσκάτης και των Κοινοτήτων Δασοχωρίου και Παρασκευής από το Νομό Λάρισας. Σήμερα αποτελεί την **Περιφερειακή Ενότητα Γρεβενών**.

Πρωτεύουσα της ομώνυμης Περιφερειακής Ενότητας και μοναδική πόλη είναι η ομώνυμη πόλη (Γρεβενά). Άλλες σημαντικές κωμοπόλεις και χωριά είναι η Δεσκάτη, το Καρπερό, ο Άγιος Γεώργιος Γρεβενών, το Κηπουρειό, η Αβδέλλα, το Δοτσικό, η Σαμαρίνα και ο Ταξιάρχης.

Συνορεύει με την Περιφερειακή Ενότητα Ιωαννίνων στα δυτικά, με την Περιφερειακή Ενότητα Καστοριάς στα βορειοδυτικά, με την Περιφερειακή Ενότητα Κοζάνης στα βόρεια, με την Περιφερειακή Ενότητα Λάρισας στα νοτιοανατολικά και με την Περιφερειακή Ενότητα Τρικάλων στα νότια.

Ο πληθυσμός του νομού Γρεβενών είναι 26.645 κάτοικοι σύμφωνα με την απογραφή του 2021. Είναι ο δεύτερος πιο αραιοκατοικημένος νομός της Ελλάδας μετά τον νομό Ευρυτανίας. Τα τελευταία χρόνια τα Γρεβενά έχουν αναπτυχθεί κυρίως με την Εγνατία Οδό, η οποία διασχίζει το μεγαλύτερο μέρος του νομού, ενώ αντίστοιχα στην ανάπτυξη της τοπικής οικονομίας της περιοχής θα συμβάλλει και η υπό κατασκευή Κεντρική Οδός, η οποία θα συνδέει την βόρεια Ελλάδα με την κεντρική Ελλάδα.

## Γεωγραφία
Μεγάλο μέρος του νομού είναι ορεινή περιοχή και περιστοιχίζεται από τα βουνά Λύγκος στα δυτικά, Χάσια στα νοτιοδυτικά και Βούρινος στα βορειοανατολικά. Ο μεγαλύτερος σε μήκος ποταμός της χώρας, ο Αλιάκμονας διέρχεται μέσα από τον νομό και συγκεκριμένα από το κεντρικό και βορειοανατολικό μέρος του νομού. Η τοπική οικονομία στηρίζεται κυρίως στην γεωργία. Η καλλιέργεια σιτηρών και οσπρίων (κύρια ρεβίθι) καταλαμβάνει το μεγαλύτερο μέρος της καλλιεργούμενης γης. Η εκτροφή αμνοεριφίων και βοοειδών και η κτηνοτροφία γενικότερα είναι επίσης αναπτυγμένη.

Σημαντική είναι και η συνεισφορά από τον αγροτουρισμό και οικοτουρισμό αλλά και από τη βιομηχανία ξυλείας. Το χιονοδρομικό κέντρο της Βασιλίτσας συγκεντρώνει κάθε χρόνο πλήθος επισκεπτών και είναι μία πηγή ζωής για την τοπική οικονομία. Για πλήρη κατάλογο των πόλεων και οικισμών του νομού δείτε επίσης Διοικητική διαίρεση νομού Γρεβενών.

## Αντιπεριφερειάρχες Γρεβενών

Επικεφαλής του νομού ήταν ο νομάρχης έως τις 31 Δεκεμβρίου 2010. Από το 2011 υπηρετεί ο εκάστοτε αντιπεριφερειάρχης.

## Δείτε επίσης
* Γρεβενά

## Εξωτερικοί σύνδεσμοι
*Περιφερειακή Ενότητα Γρεβενών

Κατηγορία:Περιφερειακή ενότητα Γρεβενών
Άγιος Βλάσιος Ινάχου Αιτωλοακαρνανίας

μικρογραφία|Προσκυνητάρι Αγίου Βλασίου
Ο  **Άγιος Βλάσιος** Ινάχου είναι οικισμός της δημοτικής κοινότητας Χαλκιοπούλων, της δημοτικής ενότητας (τέως δήμου) Ινάχου, του δήμου Αμφιλοχίας, της περιφερειακής ενότητας (τέως νομού) Αιτωλοακαρνανίας, στην περιφέρεια Δυτικής Ελλάδας, σύμφωνα με το πρόγραμμα *Καλλικράτης*.
Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βάλτου του νομού Αιτωλοακαρνανίας, στο γεωγραφικό διαμέρισμα Στερεάς Ελλάδας. Σύμφωνα με τοπική παράδοση, στο τέλος του 19ου  αιώνα  υπήρχε στο χώρο του οικισμού  εκκλησάκι του Αγίου Βλασίου.

## Γεωγραφία
Ο Άγιος Βλάσιος είναι οικισμός στο βόρειο τμήμα του νομού Αιτωλοακαρνανίας, στις νοτιοδυτικές κλιτύς της κορυφής «Μηλιά» των Ορέων Βάλτου. Βρίσκεται δυτικά της λίμνης Κρεμαστών και σε μέσο σταθμικό υψόμετρο 850. Απέχει 93 χλμ. Β. του Μεσολογγίου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Χαλκιοπούλων. Με το ΦΕΚ 244Α - 04/12/1997 αποσπάστηκε από την κοινότητα Χαλκιοπούλων και προσαρτήθηκε στο δήμο Ινάχου. Με το ΦΕΚ 87Α - 07/06/2010 οικισμός αποσπάστηκε από το δήμο Ινάχου και προσαρτήθηκε στο δήμο Αμφιλοχίας.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, Αθήνα, εκδ. 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Καρυοχώρι Κοζάνης

Το **Καρυοχώρι** είναι οικισμός του δήμου Εορδαίας, του νομού Κοζάνης στη Δυτική Μακεδονία.

Είναι χτισμένο σε μια κοιλάδα και έχει υψόμετρο 710 μέτρα. Κατά την απογραφή του 2001 είχε 597 κατοίκους.

Η ονομασία του χωριού κατά την περίοδο της τουρκοκρατίας ήταν *Κουζλούκιο* και μετονομάστηκε σε Καρυοχώρι το 1928. Η προέλευση του ονόματος Κουζλούκιο προήλθε από την τουρκική λέξη «καζ» που σημαίνει καρύδι. Από το όνομα καταλαβαίνει κανείς ότι στο χωριό υπήρχαν πολλές καρυδιές. Το Καρυοχώρι προέρχεται από τις λέξεις «καρυά» και «χωριό» που σημαίνει «χωριό με καρυδιές». 

## Ιστορικά στοιχεία
Ο τόπος κατοικήθηκε από την αρχαιότητα. Έχουν εντοπιστεί λείψανα αρχαίου οικισμού κοντά στο σημερινό χωριό, στην τοποθεσία «Άσπρα χώματα», καθώς και ερείπια αρχαίου φρουρίου στο λόφο του «Προφήτη Ηλία», που βρίσκεται περίπου 900 μ. ΒΔ του χωριού.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές
 

Κατηγορία:Δήμος Εορδαίας
Κατηγορία:Χωριά της περιφερειακής ενότητας Κοζάνης
Λίρα (αποσαφήνιση)

Με τον όρο **Λίρα**  αναφέρεται το εξής: Αγγλικό νομισμα



## Νομισματικές μονάδες
Με την ονομασία **Λίρα** ορίζονται νομισματικές μονάδες διαφόρων χωρών.
Κάποιες από αυτές συνεχίζουν να είναι σε χρήση όπως:

* Λίρα Αγίας Ελένης
* Λίρα Αγγλίας
* Λίρα Αιγύπτου
* Λίρα Γιβραλτάρ
* Λίρα Λιβάνου
* Λίρα Σουδάν
* Λίρα Συρίας
* Λίρα Τουρκίας
* Λίρα Φώκλαντ

Ενώ κάποιες άλλες έχουν αντικατασταθεί ή καταργηθεί όπως: 

* Λίρα της Γκάνας
* Λίρα της Γκάμπιας
* Λίρα της Ζάμπιας
* Λίρα Ιταλίας, μέχρι το 1999, που αντικαταστάθηκε από το ευρώ
* Λίρα της Ιρλανδίας, μέχρι το 1999, που αντικαταστάθηκε από το ευρώ
* Λίρα Ιταλικής Ανατολικής Αφρικής
* Λίρα Ιταλικής Σομαλιλάνδης
* Λίρα Κύπρου
* Λίρα του Μαλάουι
* Λίρα Μάλτας
* Λίρα της Νότιας Ροδεσίας
* Λίρα της Ροδεσίας και Νυασαλάνδης
* Λίρα της Ροδεσίας
* Λίρα της Τόνγκας

Στη σημερινή εποχή, η λέξη συνήθως παραπέμπει στη Στερλίνα ή Αγγλική Λίρα, δηλαδή το νόμισμα της Μεγάλης Βρετανίας και στη Νέα Τουρκική Λίρα, το νόμισμα της Τουρκίας.

## Γεωγραφία
* Λίρα Λειψών νησίδα κοντά στους Λειψούς 
* Λιρά Λακωνίας χωριό στην Λακωνία
334 π.Χ.

## Γεγονότα
*Ο Αλέξανδρος ο Μέγας αφήνει πίσω του ως αντιβασιλέα τον Αντίπατρο και περνά τον Ελλήσποντο με στρατό 30.000 πεζών και 5.000 και πλέον ιππέων.
*22 Μαΐου - Ο μακεδονικός στρατός του Μεγάλου Αλεξάνδρου νικά τον Δαρείο Γ' της Περσίας στη μάχη του Γρανικού.
*Η νίκη του Μεγάλου Αλεξάνδρου ανοίγει στους Μακεδόνες το δρόμο για τη δυτική Μικρά Ασία και οι περισσότερες πόλεις της περιοχής σπεύδουν να ανοίξουν τις πύλες τους. Η ιωνική πόλη της Μιλήτου αψηφά τον Αλέξανδρο, ο οποίος προβαίνει σε πολιορκία της πόλης.
*Ο Αλέξανδρος ο Μέγας αποδέχεται την παράδοση της περσικής επαρχιακής πρωτεύουσας των Σάρδεων και προχωρεί κατά μήκος των ακτών της Ιωνίας.
*Πεθαίνει ο βασιλιάς της Καρίας Πιξώδαρoς και τον διαδέχεται ο γαμπρός του, Ορoντoβάτης.

## Γεννήσεις
*Ζήνων ο Κιτιεύς, Κύπριος φιλόσοφος

## Θάνατοι

Κατηγορία:Έτη
333 π.Χ.

## Γεγονότα
* Ο Αλέξανδρος ο Μέγας νικά το στρατό του Δαρείου στην Μάχη της Ισσού. Ο Πέρσης βασιλιάς διαφεύγει.
* Ο Μέγας Αλέξανδρος μετά τη μάχη της Ισσού προσαρτά την Κύπρο στο μέγα βασίλειό του.
* Ο Αντίγονος ο Μονόφθαλμος διορίζεται από τον Αλέξανδρο κυβερνήτης της Φρυγίας.

## Γεννήσεις

## Θάνατοι

Κατηγορία:Έτη
332 π.Χ.

## Γεγονότα
*Ο Αλέξανδρος ο Μέγας πολιορκεί και καταλαμβάνει την Τύρο και τη Γάζα. Κατόπιν κατατροπώνει το στρατό του Δαρείου στη Μάχη των Γαυγαμήλων.
*Ο Αλέξανδρος καταλαμβάνει την Αίγυπτο, όπου γίνεται δεκτός με τιμές φαραώ. Στο Δέλτα του Νείλου ιδρύει την πόλη της Αλεξάνδρειας. 

## Γεννήσεις

## Θάνατοι

Κατηγορία:Έτη
331 π.Χ.

## Γεγονότα
*Ο Αλέξανδρος ο Μέγας αναχωρεί από την Αίγυπτο και οδηγεί τις δυνάμεις του προς τη Φοινίκη. Αφήνει τον Κλεομένη ως νομάρχη της Αιγύπτου.
*1 Οκτωβρίου - Ο Αλέξανδρος ο Μέγας νικά τον Δαρείο Γ' της Περσίας στη μάχη των Γαυγαμήλων.
*Οι Μακεδόνες με επικεφαλής τον Αντίπατρο νικούν τους Σπαρτιάτες του Άγι Γ' στη μάχη της Μεγαλόπολης.

## Γεννήσεις

## Θάνατοι
*Άγις Γ΄, βασιλιάς της Σπάρτης
*Αλέξανδρος Α΄, βασιλιάς της Ηπείρου
*Στάτειρα, βασίλισσα της Περσίας

Κατηγορία:Έτη
Κατάλογος χωρών ανά έκταση

thumb|Κατάταξη των κρατών του κόσμου ανά έκταση (χάρτης).
Αυτός είναι ο **κατάλογος των [[Κράτος|κρατών]] του κόσμου ταξινομημένων σύμφωνα με την έκτασή τους**. Αριθμημένα είναι τα ανεξάρτητα κράτη, όπως και οι εξαρτώμενες περιοχές για λόγους σύγκρισης. Στην έκταση που αναγράφεται περιλαμβάνονται οι υδάτινες επιφάνειες που περικλείονται από στεριά (λίμνες, ποτάμια). Οι διεκδικήσεις ορισμένων χωρών στην Ανταρκτική δεν περιλαμβάνονται.

Με έντονα γράμματα είναι τα ανεξάρτητα κράτη και με πλάγια οι εξαρτώμενες περιοχές.

## Σημειώσεις και παραπομπές


## Πηγή
* Ετήσια δημογραφική έκδοση ΟΗΕ 2006

Κατηγορία:Κατάλογοι χωρών

zh-yue:國
Σιμωνίδης

Το όνομα **Σιμωνίδης** ή **Σιμονίδης** μπορεί να αναφέρεται στους:
*Σιμωνίδης ο Αμοργίνος, Έλληνας ιαμβικός ποιητής του 7ου αιώνα π.Χ.
*Σιμωνίδης ο Κείος (556 π.Χ. - 469 π.Χ.), Έλληνας λυρικός ποιητής από την Κέα
*Σιμωνίδης ο γενεαλόγος, συγγραφέας από την Κέα και αυτός, εγγονός του λυρικού ποιητή Σιμωνίδη του Κείου 
*Τίτος Φλάβιος Σιμονίδης ο Αγρίππας, Ρωμαίος Ιουδαίος αριστοκράτης, γίος του ιστορικού Ιώσηπου Φλάβιου.
*Κωνσταντίνος Σιμωνίδης (1824;-1890;), Έλληνας αμφισβητούμενος ερευνητής αρχαίων χειρογράφων από τη Σύμη.
Αστερούσια Όρη

μικρογραφία|Η κορυφή του Κόφινα, όπως φαίνεται από τα Καπετανιανά.
thumb|Αγιοφάραγγο.
Τα **Αστερούσια** είναι χαμηλή σχετικά οροσειρά που εκτείνεται στα νότια του Νομού Ηρακλείου ανάμεσα στην πεδιάδα της Μεσσαράς και στο Λιβυκό πέλαγος ανατολικά της παραλίας Μάταλα. Η υψηλότερη κορυφή τους έχει υψόμετρο 1.231 μέτρα και ονομάζεται Κόφινας.

## Μορφολογία
Στο βουνό υπάρχουν πολλά φαράγγια με σπουδαιότερο το Αγιοφάραγγο, η ονομασία του οποίου οφείλεται στο μοναχισμό που ασκούνταν στο παρελθόν μέσα στα αναρίθμητα μικρά σπήλαια που υπάρχουν κατά μήκος των δύο πλευρών του. Στα ανατολικά της οροσειράς βρίσκεται το άγνωστο αλλά σημαντικό φοινικόδασος του Αγίου Νικήτα με φοίνικες του Θεόφραστου.
μικρογραφία|Κοπάδι όρνιων στα Αστερούσια.

## Οικολογία
Η περιοχή των Αστερουσίων είναι ενταγμένη στο δίκτυο Natura 2000 με τον κωδικό GR4310005, καθώς η περιοχή έχει οικολογική και αρχαιολογική σπουδαιότητα  Στα Αστερούσια συναντάει κανείς τον υπό εξαφάνιση γυπαετό (*Gypaetus barbatus*) ο οποίος τοπικά ονομάζεται και «κοκκαλάς» λόγω της συνήθειάς του να ρίχνει από ψηλά τα κόκαλα των πεθαμένων ζώων τα οποία βρίσκει και τρέφεται με το μεδούλι τους. Άλλα σημαντικά αρπακτικά που συναντώνται στην περιοχή είναι το όρνιο (*Gypus fulvus*), ο χρυσαετός (*Aquila chrysaetos*), ο σπιζαετός (*Hieraaetus fasciatus*) και ο πετρίτης (*Falco peregrinus*). Το καλοκαίρι εμφανίζεται και ο μαυροπετρίτης (*Falco eleonorae*).

Τα Δυτικά Αστερούσια, μία περιοχή από το Αγιοφάραγγο μέχρι τον Κόκκινο Πύργο, έκτασης 27,27 τ.χλμ., είναι προστατευόμενος βιότοπος του Natura 2000 με κωδικό GR4310004.

Στα Αστερούσια όρη βρίσκεται και η Μονή Κουδουμά και εκείνη των Τριών Ιεραρχών που ίδρυσε ο θεολόγος, μοναχός και δάσκαλος Ιωσήφ Φιλάγρης.

## Συλλογή φωτογραφιών

Αρχείο:Παραλία Αγιοφάραγγο.jpg|Η παραλία του Αγιοφάραγγου.
Αρχείο:Agiofarago.jpg|Αγιοφάραγγο.


## Παραπομπές


## Εξωτερικοί σύνδεσμοι
*Έθνος, Στα φαράγγια των Αστερουσίων
*Climbing in Crete, Αστερούσια

Κατηγορία:Βουνά της Κρήτης
Κατηγορία:Γεωγραφικοί σχηματισμοί της Κρήτης
Χωροφυλακή

μικρογραφία|Μέλη της Γαλλικής Χωροφυλακής κατά τη διάρκεια παρέλασης

Ο όρος **χωροφυλακή** αφορά ένα στρατιωτικά συγκροτημένο σώμα που έχει αρμοδιότητα στην επιβολή του νόμου. Ο αντίστοιχος όρος *gendarmerie*, προέρχεται από τη μεσαιωνική γαλλική έκφραση *gens d'armes*, η οποία μεταφράζεται σε *ένοπλοι άνδρες*. Ο *χωροφύλακας* αναφέρεται και ως *τζανταρμάς* ή *ζανταρμάς*, από την γαλλική λέξη *gendarme*. Η Ελληνική Χωροφυλακή έπαιξε ενεργό ρόλο στον εμφύλιο πόλεμο (1946–1949) εναντίον του ΔΣΕ και έχοντας μάλιστα αρκετές απώλειες.

## Δείτε επίσης
*Αστυνομία
*Ελληνική Χωροφυλακή

## Παραπομπές


## Εξωτερικοί σύνδεσμοι
* 
* 

Κατηγορία:Επιβολή του νόμου
Άνοιξη

[μικρογραφία|272x272εσ|[Τζουζέπε Αρτσιμπόλντο (Giuseppe Arcimboldo), Άνοιξη, 1573.]]
Η **άνοιξη** είναι μία από τις τέσσερις εποχές της εύκρατης ζώνης. Έξω από τις τροπικές περιοχές, η άνοιξη σηματοδοτεί τη μετάβαση από τον χειμώνα στο καλοκαίρι, τον Μάρτιο (Βόρειο Ημισφαίριο) ή τον Σεπτέμβριο (Νότιο Ημισφαίριο). Αστρονομικά ξεκινά με την εαρινή ισημερία κατά τις 21 Μαρτίου στο Βόρειο ημισφαίριο (η ακριβής ημερομηνία ποικίλει ανάμεσα στις 19 και 21 Μαρτίου), περιλαμβάνει τους μήνες Μάρτιο, Απρίλιο, Μάιο και τελειώνει με το θερινό ηλιοστάσιο στις 21 Ιουνίου. Στο Νότιο ημισφαίριο η εαρινή ισημερία ξεκινά στις 21 Σεπτεμβρίου, περιλαμβάνει τους μήνες Σεπτέμβριο, Οκτώβριο και Νοέμβριο και τελειώνει στο χειμερινό ηλιοστάσιο, στις 21 Δεκεμβρίου. Στη μετεωρολογία αναφέρονται συμβατικά οι τρεις μήνες του βόρειου είτε του νότιου ημισφαίριου ως άνοιξη, παρόλο που η πραγματική διάρκεια της εν λόγω εποχής είναι 21 Μαρτίου - 21 Ιουνίου και 21 Σεπτεμβρίου - 21 Δεκεμβρίου αντίστοιχα. Στο Κελτικό ημερολόγιο, η άνοιξη περιλαμβάνει τους μήνες Φεβρουάριο - Απρίλιο.

## Οικοσύστημα

Όπως και το καλοκαίρι, η αξονική κλίση της Γης στρέφει το βόρειο ημισφαίριο προς τον ήλιο, η διάρκεια της ημέρας αυξάνεται, σταδιακά, κατά αρκετές ώρες και το φως της ημέρας διαρκεί περισσότερο από 12 ώρες. Το ημισφαίριο αρχίζει να ζεσταίνεται σημαντικά, νιώθοντας το γνωστό και ωραίο δροσερό αεράκι, χωρίς να έχει ακόμη υπερβολική ζέστη, ούτε όμως πλέον και βαρύ κρύο, και οι άνθρωποι νιώθουν την ατμόσφαιρα καθαρή. Γι' αυτό και θεωρείται ο ιδανικότερος καιρός από όλες τις εποχές του χρόνου, γεγονός που ευνοεί την ανθοφορία και τη φυτική ανάπτυξη. Το χιόνι (αν υφίσταται) αρχίζει να λιώνει, το πολύ κρύο του χειμώνα υποχωρεί και τα ποτάμια ή οι χείμαρροι φουσκώνουν. Τα λιβάδια πρασινίζουν τα περισσότερα φυτά (δέντρα και λουλούδια) ανθίζουν αυτή την εποχή του χρόνου, ακόμα και αν υπάρχουν χιόνια σε ορεινές περιοχές. Σε περιοχές όπου δεν υπάρχουν βαριές χιονοπτώσεις, η άνοιξη είναι δυνατόν να ξεκινήσει νωρίς τον Φεβρουάριο.

Την άνοιξη έρχονται τα αποδημητικά πουλιά, τα ζώα ξυπνούν από τη χειμερία νάρκη, τα λουλούδια ανθίζουν, στη φύση έχει πολλά έντομα. Ένα από τα κύρια χαρακτηριστικά της άνοιξης είναι η αυξημένη συγκέντρωση γύρης στην ατμόσφαιρα, καθώς πολλά δέντρα και φυτά βρίσκονται σε περίοδο ανθοφορίας. Ιδιαίτερα εμφανής είναι η γύρη των πεύκων (κυρίως Μάρτιο και Απρίλιο), η οποία μεταφέρεται με τον άνεμο (ανεμογαμία) και συχνά σχηματίζει ένα ορατό κίτρινο στρώμα σκόνης . Στις υποτροπικές περιοχές οι αλλαγές των εποχών παρουσιάζουν πολύ μικρές διαφορές μεταξύ τους και οι τροπικές σχεδόν καμία. Οι υποαρκτικές περιοχές αντιλαμβάνονται την άνοιξη κατά τον Μάιο ή ακόμη και τον Ιούνιο, ενώ στην Ανταρκτική μόλις τον Δεκέμβριο (τον αντίστοιχο του Ιουνίου στο βόρειο ημισφαίριο).

## Δείτε επίσης

* Η άνοιξη στην τέχνη και τη λαϊκή κουλτούρα

## Παραπομπές

## Εξωτερικοί σύνδεσμοι
* 
* 
* 

Ανοιξη
Ραδιομετάδοση

Η **ραδιομετάδοση** είναι η μετάδοση σημάτων χωρίς τη χρήση καλωδίων μέσω της διαμόρφωσης ηλεκτρομαγνητικών κυμάτων σε συχνότητες συνήθως μικρότερες αυτής του φωτός.

## Δείτε επίσης
* Ραδιόφωνο
* Podcasting

## Εξωτερικοί σύνδεσμοι
* 
* 

Κατηγορία:Ηλεκτρολογία
Κατηγορία:Ραδιοφωνική τεχνολογία